**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL SPORTO PROJEKTŲ FINANSAVIMO IŠ KLAIPĖDOS MIESTO SAVIVALDYBĖS BIUDŽETO LĖŠŲ TVARKOS NUSTATYMO“ PROJEKTO**

1. **Projekto rengimą paskatinusios priežastys.**

Šis sprendimo projektas parengtas siekiant patvirtinti Sporto projektų finansavimo iš Klaipėdos miesto savivaldybės biudžeto tvarkos aprašą, Sporto projektų vertinimo ekspertų atrankos aprašą ir Sporto projektų vertinimo ekspertų darbo reglamentą (toliau – Sporto projektų aprašas).

Sprendimo projekto rengimą įtakojo:

1) 2021 m. kovo mėnesį Klaipėdos miesto savivaldybės administracijos (toliau – Administracija) Centralizuoto vidaus audito skyriaus (toliau – Audito skyrius) pateikta vidaus audito ataskaita, kurioje pateiktos rekomendacijos dėl Sporto projektų aprašo tobulinimo;

2) 2021 m. baigiasi 3 metų sutartys, pasirašytos su Sporto programų vykdytojais, ir prieš naujai skelbiamą konkursą būtina atlikti korekcijas atsižvelgus į praktiškai išryškėjusias su Sporto projektų aprašo įgyvendinimu susijusias problemas;

3) siekis numatyti priemones, kurios mažintų administracinę naštą projektų vykdytojams ir Administracijai.

**2. Parengto projekto tikslai ir uždaviniai.**

Sprendimo projekto tikslas – pripažinti netekusiu galios Klaipėdos miesto savivaldybės tarybos 2017 m. gruodžio 21 d. sprendimą Nr. T2-327 „Dėl sporto projektų finansavimo iš Klaipėdos miesto savivaldybės biudžeto lėšų tvarkos nustatymo“ su visais pakeitimais ir patvirtinti naują Sporto projektų aprašą.

Sprendimo projekto esminiai pokyčiai:

1. Siūloma atsisakyti popierinių paraiškų. Paraiškos būtų teikiamos per „E. pristatymas“ sistemą arba elektroniniu paštu.

2. Siekiant mažinti projektų vykdytojų administracinę naštą, siūloma, kad projektų vykdytojai sąmatą prie sutarties turėtų keisti, jei skirtumas tarp planuotų ir faktiškai panaudotų lėšų pagal atskirą išlaidų straipsnį neviršija 30 procentų (šiuo metu yra 20 procentų).

3. Sporto projektų apraše patikslinta procedūra dėl Sporto programų lėšų paskirstymo antrais ir trečiais metais.

4. Siekiant stiprinti projektų kokybę ir suteikti galimybę geriausiems projektams gauti didesnį finansavimą, įtvirtinama nuostata, kad pareiškėjas gali teikti paraišką į vieną kvietime paskelbtą sporto programą ir vieną paraišką į sporto sritį (šiuo metu paraiškų kiekis nėra ribojamas).

5. Siūloma prie šiuo metu esamų sporto projektų vertinimo kriterijų (projekto naudingumas, planuojami projekto rezultatai, projekto sąmatos realumas ir pagrįstumas, projekto viešinimas) patvirtinti naują kriterijų – projekto valdymas.

6. Siekiant pritraukti daugiau ekspertų vertinti sporto projekto paraiškas ir padidinti ekspertų duomenų bazę, mažinami reikalavimai ekspertams, nustatomas pereinamasis balas 4, vietoj anksčiau buvusio 6.

7. Siekiant užtikrinti skaidresnį projektų vykdytojų Savivaldybės biudžeto lėšų naudojimą, atsisakoma nenumatytų išlaidų straipsnio sąmatoje.

8. Atlikti kiti technikinio pobūdžio pataisymai, susiję su teisės aktų pakeitimais.

1. **Kaip šiuo metu yra teisiškai reglamentuojami projekte aptarti klausimai.**

Aptarti klausimai yra reglamentuoti Sporto projektų apraše, kuris buvo patvirtintas Klaipėdos miesto savivaldybės tarybos 2017 m. gruodžio 21 d. sprendimu Nr. T2-327 „Dėl Sporto projektų finansavimo iš Klaipėdos miesto savivaldybės biudžeto lėšų tvarkos nustatymo“ (galiojanti suvestinė redakcija 2019-10-29).

**4.** **Kokios numatomos naujos teisinio reglamentavimo nuostatos ir kokių rezultatų laukiama.**

Priėmus šį sprendimą, būtų patvirtintas naujas Sporto projektų aprašas, kuriame būtų numatytos priemonės, mažinančios administracinę naštą projektų vykdytojams, Administracijai, sustiprinta projektų kokybės kontrolė, taip pat būtų atsižvelgta į Administracijos Audito skyriaus rekomendacijas ir ištaisyti techniniai netikslumai.

**5. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Šio sprendimo įgyvendinimo neigiamų pasekmių nenumatoma.

**6. Jeigu sprendimui įgyvendinant reikia kitų teisės aktų, kas ir kada juos turėtų parengti, šių aktų matmenys.**

Šiam sprendimui įgyvendinti reikės pakoreguoti Klaipėdos miesto savivaldybės iš dalies finansuojamų sporto sričių ir programų projektų finansavimo sąlygų aprašą, paraiškos formų ir vertinimo kriterijų aprašą, patvirtintą Administracijos direktoriaus 2018 m. spalio 1 d. įsakymu Nr. AD1-2358 „Dėl Klaipėdos miesto savivaldybės iš dalies finansuojamų sporto sričių ir programų finansavimo sąlygų aprašų, paraiškos formų ir vertinimo kriterijų aprašo patvirtinimo“ ir Sporto projektų finansavimo iš Klaipėdos miesto savivaldybės biudžeto sutarčių ir ataskaitų formas, patvirtintas Administracijos direktoriaus 2019 m. sausio 23 d. įsakymu Nr. AD1-148 „Dėl sporto projektų finansavimo iš Klaipėdos miesto savivaldybės biudžeto sutarčių ir ataskaitų formų tvirtinimo“.

**7. Kiek biudžeto lėšų pareikalaus ar leis sutaupyti projekto įgyvendinimas.**

Sporto projektams iš dalies finansuoti kasmet Klaipėdos miesto savivaldybės Kūno kultūros ir sporto plėtros programai planuojami asignavimai.

**8. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Tarybos sprendimo projektas derintas su Klaipėdos miesto Sporto taryba.

**9. Sprendimo projekto autorius ar autorių grupė, sprendimo projekto iniciatoriai.**

Sprendimo projekto rengimą inicijavo Sporto skyrius.

**10. Kiti reikalingi pagrindimai ir paaiškinimai.**

Nėra.

PRIDEDAMA: Teisės aktų, nurodytų sprendimo projekto įžangoje, išrašas, 2 lapai.

Sporto skyriaus vedėja Rasa Rumšienė

***Suvestinė redakcija nuo 2021-07-15 iki 2021-08-31***

*Įstatymas paskelbtas: Žin. 1994, Nr.*[*55-1049*](https://www.e-tar.lt/portal/legalAct.html?documentId=TAR.D0CD0966D67F)*, i. k. 0941010ISTA000I-533*

***Nauja įstatymo redakcija nuo 2008-10-01:***

*Nr.*[*X-1722*](http://www3.lrs.lt/cgi-bin/preps2?a=327811&b=)*, 2008-09-15, Žin., 2008, Nr. 113-4290 (2008-10-01),* [***atitaisymas***](http://www3.lrs.lt/pls/inter/dokpaieska.showdoc_l?p_id=397297&p_query=&p_tr2=)***skelbtas: Žin., 2011, Nr. 45***

**LIETUVOS RESPUBLIKOS**

**VIETOS SAVIVALDOS**

**ĮSTATYMAS**

1994 m. liepos 7 d. Nr. I-533

Vilnius

**ANTRASIS SKIRSNIS**

**SAVIVALDYBIŲ FUNKCIJOS**

**6 straipsnis. Savarankiškosios savivaldybių funkcijos**

Savarankiškosios (Konstitucijos ir įstatymų nustatytos (priskirtos) savivaldybių funkcijos:

29) kūno kultūros ir sporto plėtojimas, gyventojų poilsio organizavimas;

**KETVIRTASIS SKIRSNIS**

**SAVIVALDYBIŲ INSTITUCIJOS, JŲ SUDARYMAS IR ĮGALIOJIMAI**

**18 straipsnis. Nuostatos dėl teisės aktų sustabdymo, panaikinimo, apskundimo**

1. Savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba. Kitų savivaldybės viešojo administravimo subjektų priimtus teisės aktus gali sustabdyti ar panaikinti pagal kompetenciją savivaldybės taryba. Savivaldybės administracijos direktorius ar kiti savivaldybės viešojo administravimo subjektai savo priimtus teisės aktus gali sustabdyti ir juos pakeisti ar panaikinti. Savivaldybės administracijos direktoriaus pavaduotojo pagal kompetenciją priimtus teisės aktus gali sustabdyti ar panaikinti jis pats arba savivaldybės administracijos direktorius.

***\_\_\_\_\_\_\_\_\_\_\_\_\_\_\_\_\_***

***Suvestinė redakcija nuo 2021-01-01***

*Įstatymas paskelbtas: Žin. 1996, Nr.*[*9-215*](https://www.e-tar.lt/portal/legalAct.html?documentId=TAR.791BF9249C9C)*, i. k. 0951010ISTA00I-1151*

***Nauja redakcija nuo 2019-01-01:***

*Nr.*[*XIII-1540*](https://www.e-tar.lt/portal/legalAct.html?documentId=a55037d0dcd611e89a31865acf012092)*, 2018-10-18, paskelbta TAR 2018-10-31, i. k. 2018-17451*

**LIETUVOS RESPUBLIKOS**

**SPORTO**

**ĮSTATYMAS**

1995 m. gruodžio 20 d. Nr. I-1151

Vilnius

**II SKYRIUS**

**SPORTO SISTEMA IR JOS VALDYMAS**

**8 straipsnis. Savivaldybių institucijų kompetencija sporto srityje**

1. Savivaldybės taryba:

2) nustato sporto srityje veikiančių fizinių ir juridinių asmenųveiklosfinansavimo iš savivaldybės biudžeto kriterijus ir tvarką;

3) programų ar projektų pagrindu finansuoja ir kitaip prisideda prie savivaldybės teritorijoje veiklą vykdančiųsporto srityje veikiančių fizinių ir juridinių asmenų veiklos.

\_\_\_\_\_\_\_\_\_\_\_\_\_\_\_\_\_\_\_